joelniklaus/EU_Wikipedias huggingface dataset:
Nadat

Nadat eli pikkunadat (Festuca) on heinäkasvisuku, johon kuuluu monivuotisia lajeja. Niiden tähkylät ovat 3–10-kukkaisia ja liereäselkäisiä.

Natojen suku jaetaan toisinaan kahdeksi suvuksi: isonadat (Schedonorus) ja pikkunadat (Festuca). Suomessa esiintyvistä lajeista isonatoihin kuuluvat nurminata, ruokonata ja lehtonata.

Nadat myös risteytyvät sukurajan yli raiheinien (Lolium) kanssa. Risteymäsuku on rainadat (× Festulolium).

Lajeja 
Suomessa kasvaa kaksitoista natalajia:
 hapsinata eli hapsilampaannata (Festuca filiformis, aiemmin F. tenuifolia)
 hietikkonata (Festuca polesica)
 itunata (Festuca vivipara)
 jäykkänata (Festuca brevipila, aiemmin F. trachyphylla)
 lampaannata (Festuca ovina)
 lehtonata (Festuca gigantea)
 nurminata (Festuca pratensis)
 punanata (Festuca rubra)
 pohjanpunanata (Festuca rubra ssp. arctica), sis. tunturinata (Festuca richardsonii)
 mätäspunanata (Festuca rubra ssp. juncea)
 niittypunanata (Festuca rubra ssp. rubra)
 puistonata (Festuca nigrescens)
 roimanata eli isopunanata (Festuca heteromalla, aiemmin F. diffusa)
 ruokonata (Festuca arundinacea, aiemmin F. elatior)
 varjonata (Festuca heterophylla)
Tunturinataa (Festuca richardsonii) on aikaisemmin pidetty omana lajinaan, mutta se on sisällytetty pohjanpunanataan.

Muualla kasvavia natalajeja:
 atlasnata (Festuca mairei)
 azoriennata (Festuca jubata)
 baffininnata (Festuca baffinensis)
 etelännata (Festuca trichophylla)
 etiopiannata (Festuca abyssinica)
 hiusnata (Festuca amethystina)
 kanariannata (Festuca agustinii)
 kallionata (Festuca petraea)
 karhunnata (Festuca gautieri)
 keniannata (Festuca pilgeri)
 kääpiönata (Festuca valesiaca)
 metsänata (Festuca altissima)
 napanata (Festuca hyperborea)
 roikkunata (Festuca donax)
 sininata (Festuca glauca)
 timanttinata (Festuca rubicola)
 tundranata (Festuca brachyphylla)

Lähteet

Aiheesta muualla 
 Suomen Lajitietokeskus: Pikkunadat (Festuca)
 Finto: Kassu – Kasvien suomenkieliset nimet: Nadat (Festuca)
 Funet: Nadat (Festuca)
 Den virtuella floran: Svinglar (Festuca) 
 ITIS: Festuca 
 United States Department of Agriculture (USDA): Festuca 
 Flora of China: Festuca
.ne

.ne on Nigerin Internet-maatunnus, jota ylläpitää SONITEL. Sitä ei tule sekoittaa moniin, muotoa .ne.xx oleviin toisen asteen tunnuksiin, joissa .xx on varsinainen maatunnus. Tunnus otettiin käyttöön 1996.

Aiheesta muualla 
 IANA .ne whois
 Rekisteröinti

ne
ne

sv:Toppdomän#N
Pitkäniemen sairaala

Pitkäniemen sairaala on psykiatrinen sairaala. Se sijaitsee Nokialla ja toimii osana Tampereen yliopistollista sairaalaa.

Sairaala sijaitsee Pyhäjärven rannalla. Sen ympäristö on istutettu puistoksi.

Pitkäniemessä hoidetaan aikuisia ja nuoria, kun taas lapset hoidetaan Keskussairaalassa.

Sairaalassa on myös Pitkäniemen sairaalakirkko, joka on vihitty ensimmäisen kerran käyttöönsä 27.10.1901.

Historia 
Rakennuskanta muodostuu 1800-luvun lopulla valmistuneista kivirakennuksista. Rakennushankkeen suunnittelivat 1894−1895 Yleisten rakennusten ylihallituksessa olleet arkkitehdit S. Gripenberg, M. Schjerfbeck ja E. A. Kranck. Asiantuntijoina olivat Lapinlahden sairaalan johtaja Thiodolf Saelan sekä Emil Hougberg, josta tuli Pitkäniemen ensimmäinen ylilääkäri.

Pitkäniemessä annettiin mielisairaaloista toiseksi eniten potilaiden pakkosterilointimääräyksiä vuosina 1935–1970, jolloin toimenpide oli laillinen. Nykyisin ihmisoikeusrikoksiin kuuluvia pakkosterilointeja perusteltiin sillä, että mielisairaita pidettiin rotuhygienisesti ala-arvoisina yksilöinä.

Katso myös 
 Pitkäniemen sairaalan hautausmaa
 Luettelo Suomen sairaaloista

Lähteet

Aiheesta muualla 
 Verkkonäyttely: Pitkäniemen sairaala 1800-luvun lopusta nykypäivään
 Ilmakuva Pitkäniemen sairaala-alueesta, Kansalaisen karttapaikka

Suomen psykiatriset sairaalat
Nokian rakennukset ja rakennelmat
Alamaailma-trilogia

Alamaailma-trilogia on kansainväliseen ammattirikollisuuteen pureutuva 12-osainen rikossarja, jonka Vertigo Production on tuottanut vuonna 2010. Sarjaa esitettiin Yle TV1:llä.

Sarjan ovat ohjanneet Minna Virtanen ja Petri Kotwica sekä käsikirjoittaneet Marko Leino ja Pekka Lehtosaari.

Sarjan osat
 1. osa: Vanki
 2. osa: Kyttä
 3. osa: Lakimies

Lähteet

Aiheesta muualla
 Alamaailma-sarja katsottavissa Areenassa. Yle
 Alamaailma-trilogian osat IMDb:ssä
Suomalaiset televisiosarjat
Unni Drougge

Unni Drougge (s. 1. huhtikuuta 1956 Lund) on ruotsalainen kirjailija ja toimittaja, joka asuu nykyisin Tukholmassa. Hän varttui lääkäriperheessä ja on työskennellyt kibbutzissa, opiskellut psykologiaa ja elänyt vaihtoehtoyhteisössä. Hän on ollut naimisissa päätoimittaja Mats Drouggen kanssa ja heillä on viisi lasta. Drougge otti eron miehensä väkivaltaisuuden takia.

Maineeseen Drougge nousi vuonna 2001 julkaisemallaan romaanilla Hella H:n tunnustukset, joka on käännetty parillekymmenelle kielelle. Se on tarina nelikymppisen naistoimittajan ja teini-ikäisen pojan seksisuhteesta. Drouggen mukaan mediayhteiskunnassa on huomion saadakseen shokeerattava ja kirjoitettava raflaavasti: ”Tarvitsin töitä ja halusin sellaista valtaa, jota ei pystytä ottamaan minulta pois. Tiesin median mekaniikan ja sen kiinnostuksen raflaaviin asioihin. Niinpä päätin pukeutua ja puhua kuin bitch.”

Arvostelussa romaanista todetaan sen kuvaavan ”seksuaalisen odysseian värikkäästi ja uskottavasti”, mutta herkuttelevan ”liian laveasti Jojon ja Hellan pysty- tai vuoroin vaakatason harrastuksella, jossa akti etenee kuin hengitys – sisään ja ulos.” (...) ”Intensiivisimmillään Hella H:n tunnustukset on, kun Drougge kuvaa Hellan pyrkimyksiä iskeä Jojo, oma Jokkensa, jonka patukka paraatikunnossa yltää lähes kahteenkymmeneen senttiin.”

Drougge on ottanut kantaa vapauden ja demokratian sekä vapaan tiedon ja kulttuurin puolesta Ruotsissa käydyssä keskustelussa The Pirate Baysta (seurantapalvelin ja torrent-indeksi) lataamalla omaeläkerrallisesta romaanistaan Pahuudella on rakkauden kasvot tehdyn äänikirjan The Pirate Bayhin. Drouggen tavoitteena oli herättää keskustelua tekijänoikeuksista ja taiteilijoiden mahdollisuudesta saada teoksistaan tuloja kustantajista riippumatta. Kysymys oli protestista perinteistä kustannusalaa vastaan, joka on kiinnostunut vain tuotoista, ei tiedon ja kulttuurin vapaudesta.

Drougge on kokeillut kirjan kirjoittamista myös yhdessä lukijoidensa kanssa kunnianosoituksena internetille. Kirjan Kroppens Befrielsefront (Ruumiin vapautusrintama) kirjoittamiseen on voinut osallistua kirjailijan blogissa. Drougge on halunnut tällä tavalla kokeilla, miten luova taiteilija voi kehittää luovuuttaan yhdessä muiden kanssa.

Teokset 
 Jag, jag, jag, 1994 (esikoisteos)
 Andra sidan Alex, 1996
 Regnbågens tid, 1997
 Heroine, 1998
 Hella Hells bekännelser, 2001 (suom. Hella H:n tunnustukset, 2002)
 Slyngstad Events, 2002
 Lutherska Badet, 2003
 Penetrering, 2006 (suom. Penetraatio, 2007)
 Boven i mitt drama kallas kärlek, 2007 (suom. Pahuudella on rakkauden kasvot, 2009)

Lähteet

Aiheesta muualla 
Unni Drouggen kotisivu 
Unni Drouggen romaani Pahuudella on rakkauden kasvot äänikirjana The Pirate Bayssa 
Unni Drouggen ja kanssakirjoittajien teos Kroppens Befrielsefront  

Ruotsalaiset kirjailijat
Ruotsalaiset toimittajat
Vuonna 1956 syntyneet
Elävät henkilöt
Opetus

Opetus on didaktiikan keskeisin käsite ja tarkoittaa kasvatustavoitteiden suuntaista tavoitteellista vuorovaikutusta, joka pyrkii aikaansaamaan oppimista. Opetusta pidetään kasvatuksen tärkeimpänä osa-alueena. Nykyisin opetus käsitetään sekä systeemisenä ilmiönä että jatkuvana prosessina ja selvyyden vuoksi käytetään opetuksesta joskus nimitystä opetus-opiskelu-oppimisprosessi. Opettaminen on opetuksen alakäsite ja tarkoittaa sitä, mitä opettaja tekee osana opetusta.

Koulun näkökulmasta opetus nähdään interaktiotapahtumana, joka sijoittuu koulun elämänpiiriin ja joka tähtää oppilaiden persoonallisen kehityksen edistämiseen kasvatustavoitteiden määrittämissä suunnissa. Opetus on koulun keino kasvattaa.

Opetus ja sen lähikäsitteet

Opetus on opettajan, oppilaan ja oppiaineksen vuorovaikutusta. Opettajan tehtävä on opettaa, oppilaan tehtävä taas opiskella. Opetuksen päätulos (muttei ainoa tulos) on oppiminen, mutta kaikki opetuksessa syntyvä oppiminen ei ole tavoitteellista (katso piilo-opetussuunnitelma). Opetukseen kuuluu usein myös kasvatuksellisia tavoitteita ja se kuuluukin kasvatustieteiden alueelle.

Katso myös
 Erityisopetus
 Koulutus
 Pedagogiikka
 Opetusvirasto
 Opetushallitus

Lähteet

Aiheesta muualla 

Opetus
Cavalcade (albumi)


Cavalcade on Catamenian yhdeksäs studioalbumi, joka julkaistiin 26. helmikuuta 2010. Albumilla siirrytään melodisempaan ja vähemmän blast beatteja sisältävään musiikkiin.

Kappaleet 
Kaikki kappaleet kirjoittanut Catamenia, ellei toisin mainittu.

Kokoonpano

Yhtye 
 Kari 'Kokkolan Peitsamo' Vähäkuopus – laulu, kitara, äänittäjä, miksaaja, masteroija
 Ari Nissilä – laulu, kitara
 Riku Hopeakoski – kitara
 Toni Kansanoja – bassokitara, laulu
 Mikko Nevanlahti – rummut

Tuotanto 
 REKH – kansikuva, layout
 Vesa Ranta – valokuvat

Arvostelut 
 Metaleater.net: B+
 Metal Crypt: 4.25/5
 The Metal Observer: 7.5/10
 Sputnikmusic:

Lähteet

Aiheesta muualla 
 
 Cavalcade discogs.com -sivustolla

Catamenian albumit
Vuoden 2010 albumit
Siitonen

Siitonen on suomalainen sukunimi. 

Tunnettuja Siitosia:

 Aino Siitonen (s. 1994), seiväshyppääjä
 Armas Siitonen (1883–1952), arkkitehti
 Eva-Riitta Siitonen (s. 1940), ent. kansanedustaja ja europarlamentaarikko (Kokoomus), Helsingin ent. kaupunginjohtaja
 Hanna-Riikka Siitonen (1970–2018), muusikko, laulaja ja näyttelijä
 Hannu Siitonen (s. 1949), keihäänheittäjä ja luontokuvaaja
 Ilkka Siitonen (s. 1965), jalkapallomaalivahti
 Kaisa Siitonen (s. 1960), juoksija
 Konstantin Siitonen (1851–1925), kirjallisuuden suomentaja
 Kristiina Siitonen (s. 1974), ringettepelaaja
 Lempi Siitonen, alk. Pääkkönen (s. 1937), yleisurheilija
 Matti Siitonen (1942–2021), laulaja, taiteilijanimi Fredi
 Maunu Siitonen (1911–1986), arkkitehti
 Pasi Siitonen (s. 1978), hip hop- ja R&B-muusikko, taiteilijanimi Stig (ennen Stig Dogg)
 Pauli Siitonen (s. 1938), maastohiihtäjä
 Reijo Siitonen (s. 1961), seiväshyppääjä
 Simo Siitonen (s. 1961), lääkintäprikaatikenraali ja Puolustusvoimien ylilääkäri
 Tero Siitonen, Pelle Miljoona-yhtyeen basisti
 Tuomo Siitonen (s. 1946), arkkitehti
Kiviniemen hallitus

Kiviniemen hallitus oli Suomen tasavallan 71. hallitus, joka hallitsi 22. kesäkuuta 2010 – 22. kesäkuuta 2011 eli päivälleen yhden vuoden ajan. Hallituksen pääministerinä toimi keskustan puheenjohtaja, kansanedustaja Mari Kiviniemi. Hallitukseen kuuluivat keskusta, kokoomus, vihreä liitto ja ruotsalainen kansanpuolue.

Hallitus muodostettiin, koska keskustan puheenjohtajuudesta luopunut Matti Vanhanen erosi pääministerin tehtävästä. Keskustan uudeksi puheenjohtajaksi valittu Mari Kiviniemi nimitettiin uudeksi pääministeriksi.

Hallituksen kokoonpano oli sama kuin Vanhasen II hallituksen sillä erolla, että pääministeriksi nousseen Mari Kiviniemen tilalle hallinto- ja kuntaministeriksi nimitettiin Tapani Tölli.

Ministerit

Lähteet 

Suomen hallitukset
Seulonnan keskeiset artikkelit
Stark (kauppaketju)

Stark on Suomessa toimiva puu- ja rakennustarvikkeita myyvä myymäläketju, joka syntyi kun Starkki ja Puukeskus fuusioituivat 2014. Uusi nimi Stark otettiin käyttöön maaliskuussa 2015. Stark-ketjulla on 27 toimipistettä ympäri Suomen ja noin 1100 työntekijää. Starkin omistaa tanskalainen Stark Group, joka on puolestaan CVC Capital Partnersin omistuksessa.

Historia
Starkin historia juontaa Viipurissa 1868 perustettuun Starckjohann & Co -yhtiöön.  1990-luvun rakennuslaman seurauksena Starckjohann-Telkon Starkki-toimiala yhtiöitettiin ja myytiin tanskalaiselle Danske Traelast A/S:lle (DT) vuonna 2000. Vuonna 2003 Danske Traelast puolestaan myytiin sijoitusyhtiö CVC:lle sekä toimivalle johdolle. Brittiläinen Wolseley ltd  osti DT-yhtiön vuonna 2008. Vuonna 2014 DT Groupin omistama Starkki osti Puukeskuksen. 1.8. Starkki- ja Puukeskus-yhtiöt sulautuivat Puukeskus Holding Oy:hyn ja yhtiön nimi muutettiin:  DT Finland Oy. Starkki ja Puukeskus jatkoivat DT Finland Oy:n itsenäisinä toimialoina, kunnes maaliskuussa 2015 Puukeskus ja Starkki yhdistyivät Stark-brändin alle. Marraskuussa 2017 kerrottiin, että brittiläinen pörssiyhtiö Ferguson, entinen Wolseley, myy Stark Groupin amerikkalaiselle pääomasijoitusyhtiö Lone Star Fundsille.  CVC Capital Partners osti STARK Groupin 2021.

Lähteet
 Tietoa Starkista

Viitteet

Aiheesta muualla 
 Yrityksen kotisivut
 https://www.porssitieto.fi/poistuneet/starckjohann.shtml

Suomalaiset yritykset
Rautakauppa
Alex ja pelon aika

Alex ja pelon aika on Marja-Leena Tiaisen vuonna 2006 kirjoittama nuortenromaani. Tiainen voitti kirjallaan Savonia-palkinnon ja koko Alex-trilogiasta Anni Swan -palkinnon 2009. Kirja sai kaksi jatko-osaa, Alex, Aisha ja toivon aika sekä Alex, Aisha ja Sam, mutta jatko-osat keskittyvät enemmän kuvaamaan pakolaislasten elämää kuin elämää kadulla.

Juoni

Kirja kertoo Alex-nimisestä pojasta, joka asuu isänsä ja veljensä kanssa kuvitteellisessa Kaksoisvuortenmaan valtiossa. Kirjan alussa Alexin perheen elämä muuttuu, kun hänen kotikaupinkinsa keskustassa räjähtää paikallisen oppositiopuolueen virittämä pommi ja hänen puolueeseen kuuluva veljensä pakenee maasta. Myöhemmin Alexin isä joutuu kuulusteluselliin ja Alex ajautuu kadulle.

Kirja sisältää huomattavaa kritiikkiä maailmalla vanhoillisesti eläviä maita kohtaan. Kaksoisvuortenmaata hallitsee kylmäverinen diktaattori, jonka mielipiteiden uhmaaminen voi johtaa pahimmillaan teloitukseen. Ihmisiä joutuu jatkuvasti kuulusteluihin, eivätkä nämä saa tietää syytä. Lisäksi katulasten huonoihin oloihin paneudutaan ankaralla yhteiskuntakritiikillä kuten myös näihin armotta iskevää huumekauppaa. Kaupungin ainoassa orpokodissa ei ole järjestystä ja siksi lapset tappelevat ja varastelevat toistensa tavaroita koko ajan. Koko maassa ei ole paikallisten nunnien tuskin pystyssä pysyvää hoitolaa luukuunottamatta minkäänlaista sosiaaliturvaa, sillä kaikki valtion rahat menevät armeijan ylläpitoon, ja sinnekin miespuoliset pakotetaan alaikäisinä jossain maan rajoilla käytävän loputtoman vapaustaistelijoiden vastaisen sodan takia. Ihmisoikeudet ovat maassa siis kaikin puolin heikot. Kirjan teemat ovatkin surkeasti toimivien yhteiskuntajärjestelmien vastaisia, joissa ihmisiä pidetään yhtä halpana kuin saippuaa. Kirjan kuvaamaa yhteiskuntaa voikin kutsua dystopiaksi, tosin useimmista kirjallisuudessa esitellyistä dystopioista poiketen Alexin oma perustuu 2000-luvulle reaalimaailmaan. Esimerkiksi Venäjä ja Yhdysvallat ovat ystävyyssuhteissa niin kuin oikeastikin, ja monet nykyajan valtiot mainitaan sellaisina kuin ne nykyään ovat (kuten Saksasta ei puhuta Länsi-Saksana), joskin kylmän sodan vaikutteet näkyvät Alexin kotimaassa.

Lähteet

Aiheesta muualla 
 Kirjan esittely Tammen sivuilla

Suomalaiset nuortenkirjat
Vuoden 2006 kirjat
Test Drive Unlimited 2

Test Drive Unlimited 2 on Eden Gamesin kehittämä ja Atarin julkaisema ajopeli. Peli on julkaistu vuonna  PlayStation 3:lle, Windowsille ja Xbox 360:lle.

Peli oli Atarin ilmoituksen mukaan tarkoitus julkaista 24. syyskuuta 2010. Todellinen julkaisu tapahtui myöhemmin.

Peli on seuraaja Test Drive Unlimited -pelille.

Pelaaminen 
Peli on avoimen pelimaailman peli.

Peli sijoittuu Ibizan ja Oahun saarille, joista jälkimmäinen avataan hieman pelin alun jälkeen.

Vastaanotto 
Peli on saanut GameSpotin arvostelussa arvosanaksi 7/10. Peli on saanut Eurogamerin arvostelussa arvosanaksi 7/10.
Peli on saanut IGN:n arvostelussa arvosanaksi 5.5/10.

Lähteet

Aiheesta muualla 
 
 Pelin viralliset kotisivut  

Vuoden 2011 videopelit
Avoin pelimaailma -pelit
PlayStation 3 -pelit
Windows-pelit
Xbox 360 -pelit
Test Drive -pelit
Slovakian alle 20-vuotiaiden jääkiekkomaajoukkue

Slovakian alle 20-vuotiaiden jääkiekkomaajoukkue edustaa Slovakiaa alle 20-vuotiaiden jääkiekkomaaotteluissa.

Seurajoukkueena 
Maajoukkue pelasi myös Slovakian Extraligaa kaudesta 2007–2008 lähtien kauteen 2018–2019 saakka. Se otti myös kaudesta 2015–2016 alkaen osaa Slovakian toiseksi ylimmän sarjatason runkosarjaotteluihin. Joukkue pelasi kotiottelunsa Púchovissa ja sen nimi vaihtui vuosien mittaan siten, että kaudella 2007–2008 se oli HK VSR SR 20 ja kausina 2008–2012 HK Orange 20. Kaudesta 2012–2013 alkaen lisänimiä ei enää käytetty.

Saavutukset 
Joukkue saavutti vuosien 1999 ja 2015 alle 20-vuotiaiden maailmanmestaruuskilpailuista pronssia voittamalla Ruotsin pronssiotteluissa lukemin 4–5 ja 2–4.

Sijoitukset 

 1994 – C-sarjan karsinta, 1.
 1995 – B-sarja, 2.
 1996 – 7.
 1997 – 6.
 1998 – 9.
 1999 – 3.

 2000 – 9.
 2001 – 8.
 2002 – 8.
 2003 – 5.
 2004 – 6.
 2005 – 7.
 2006 – 8.
 2007 – 8.
 2008 – 7.
 2009 – 4.

 2010 – 8.
 2011 – 8.
 2012 – 6.
 2013 – 8.
 2014 – 8.
 2015 – 3.
 2016 – 7.
 2017 – 8.
 2018 – 7.
 2019 – 8.

 2020 – 8.
 2021 – 8.
 2022 – 9.

Katso myös 
 Slovakian jääkiekkomaajoukkue
 Slovakian alle 18-vuotiaiden jääkiekkomaajoukkue

Lähteet 

Slovakian jääkiekko
Nuorten jääkiekkomaajoukkueet
Taisto Turunen

Taisto Turunen  (s. 1945) on Suomen työ- ja elinkeinoministeriön  energiaosaston entinen ylijohtaja. 

Turunen toimi silloisen kauppa- ja teollisuusministeriön energiaosaston osastopäällikkönä ja ylijohtajana vuodesta 1984 alkaen. Hän jatkoi samassa tehtävässä myös vuonna 2008 aloittaneessa työ- ja elinkeinoministeriössä, kunnes jäi eläkkeelle vuonna 2010. Turunen aloitti kauppa- ja teollisuusministeriön palveluksessa vuonna 1974. Sitä ennen hän oli Shellin palkkalistoilla.

Ylen Ajankohtaisen kakkosen mukaan ylijohtaja Taisto Turunen osallistui Fennovoiman YVA-käsittelyyn ja lupahakemuksen käsittelyyn samaan aikaan, kun hän oli Outokummun hallituksessa vuosina 2006–2008. Outokumpu liittoutui vuonna 2007 E.ON:in kanssa ja perusti Fennovoiman. Outokumpu on sen suurin suomalaisomistaja.

Lähteet

Suomalaiset virkamiehet
Työ- ja elinkeinoministeriö
Vuonna 1945 syntyneet
Elävät henkilöt
Suomen jätelaki

Suomen jätelaki tarkoittaa Suomessa jätteistä ja jätehuollosta eri aikoina säädettyjä lakeja.

Vuoden 2011 jätelaki 
Vuoden 2011 jätelain tarkoituksena on ehkäistä jätteistä ja jätehuollosta aiheutuvaa vaaraa ja haittaa terveydelle ja ympäristölle sekä vähentää jätteen määrää ja haitallisuutta, edistää luonnonvarojen kestävää käyttöä, varmistaa toimiva jätehuolto ja ehkäistä roskaantumista.

Vuoden 2011 jätelaki (646/2011) tuli voimaan 1. toukokuuta 2012. Samalla kumottiin vuoden 1993 jätelaki sekä vuonna 1993 annettu jäteasetus (1390/1993) kuitenkin niin, että vanhan lain 35 § ja vanhan jäteasetuksen jätehuoltotöitä koskeva 4 luku jäivät edelleen voimaan.

Vuoden 1993 jätelaki 
Vuoden 1993 jätelaki (1072/1993) tuli voimaan 1. tammikuuta 1994, ja se korvasi aiemman jätehuoltolain vuodelta 1978. Suomen jätelainsäädäntö yhdenmukaistettiin Euroopan unioniin lainsäädännön kanssa, ja lain tavoitteena on tukea kestävää kehitystä edistämällä luonnonvarojen järkevää käyttöä sekä ehkäisemällä ja torjumalla jätteistä aiheutuvaa vaaraa ja haittaa terveydelle. Jätelaki koskee tuotannossa ja kulutuksessa syntyviä jätteitä, myös ongelmajätteitä mutta pois lukien räjähtävät ja radioaktiiviset jätteet.

Jätealan lainsäädännön kokonaisuudistuksessa jätelakityöryhmän esitykseen jätettiin vuonna 2010 seitsemän eriävää mielipidettä.

Vuoden 1978 jätehuoltolaki 
Vuoden 1978 jätehuoltolaki (673/1978) säädettiin 31. elokuuta 1978. Tämän lain nojalla annettiin jätehuoltoasetus (307/1979) vuonna 1979.

Katso myös 
 Jätehuolto

Lähteet

Aiheesta muualla 
 
 

Jätelaki
Jätehuolto Suomessa
Nevasirppisammal

Nevasirppisammal (Warnstorfia fluitans) on hetesirppisammalten sukuun kuuluva sammal. Se muistuttaa ulkonäöltään kalkkisirppisammalta ja pohjanjalosammalta, mutta ne kasvavat ravinteisemmilla kasvupaikoilla.

Nevasirppisammal kasvaa yleisenä koko Suomessa vähäravinteisilla soilla.

Lähteet

Aiheesta muualla 
ITIS: Warnstorfia fluitans 

Hetesirppisammalet
.pf

.pf on Ranskan Polynesian Internet-maatunnus, jonka rekisteröinnistä vastaa Service des Postes et Télécommunications ja sponsoroi Ministère des Postes et Télécommunications et des sports, chargé. Rekisteröinti edellyttää paikallista kontaktia. Tunnus otettiin käyttöön 1996.

Aiheesta muualla 
 IANA .pf whois

pf
pf
pf

sv:Toppdomän#P
Tyga

Micheal Ray Stevenson (s. 19. marraskuuta 1989 Compton, Kalifornia), taiteilijanimeltään Tyga (akronyymi sanoista Thank You God Always), on yhdysvaltalainen rap-artisti. Hän kuuluu Young Money Entertainment -levy-yhtiöön. Tyga tuli tunnetuksi debyytti-singlellään ”Coconut Juice”, mutta saavutti suuren yleisön suosion vuonna 2011 julkaistulla singlellään ”Rack City”.

Elämä ja ura 
Tyga syntyi 19. marraskuuta 1989 Comptonissa, Kaliforniassa. Hän syntyi puoliksi afroamerikkalaiseen, puoliksi vietnamilaiseen perheeseen. Hän on Gym Class Heroesista tutun Travie McCoyn serkku. Alkuvuodesta 2007 Tyga julkaisi ensimmäisen mixtapensa nimeltä Young on Probation. Hänen debyyttisinglensä ”Coconut Juice” julkaistiin vuonna 2008 ja kappaleen musiikkivideon ohjasi Rage. Huhtikuussa Tyga julkaisi toisen mixtapensa nimeltä No Introduction the Series: April 10, jonka toinen osa julkaistiin toukokuussa. Tygalla on vuonna 2012 syntynyt poika King Cairo Stevenson Blac Chynan kanssa. Vuoden 2015 syksyllä Tyga räppäsi Isac Elliotin kappaleessa ”Lipstick”.  Tyga on seurustellut Kylie Jennerin kanssa. Nyttemmin he ovat eronneet.

Diskografia

Albumit 
 2008: No Indroduction
 2012: Careless World: Rise of the Last King
 2013: Hotel California
 2015: The Gold Album: 18th Dynasty

Mixtapet 
 2007: Young On Probation
 2008: No Introduction The Series: April 10
 2008: No Introduction The Series: May 10
 2008: Slaughterhouse
 2009: The Free Album (Clinton Sparks)
 2009: Outraged & Underage (DJ Ill Will, DJ Rockstar & Young Money Entertainment)
 2009: The Potential (Young Money Entertainment)
 2009: Black Thoughts (DJ Ill Will & DJ Rockstar)
 2010: Black Thoughts vol. 2 (DJ Ill Will & DJ Rockstar)
 2010: Fan of a Fan (Chris Brown, Mutu Brown, DJ Ill Will &  DJ Rockstar)
 2010: Well Done (DJ Drama)
 2011: Well Done 2 (Finish Him)'' (DJ Ill Will & DJ Rockstar)

Singlet 
 2008: ”Coconut Juice” (mukana Travie McCoy)
 2011: ”Far Away” (mukana Chris Richardson)
 2011: ”Still Got It” (mukana Drake)
 2011: ”Rack City”
 2012: ”Faded” (mukana Lil Wayne)
 2012: ”Make It Nasty”
 2012: ”Do My Dance” (mukana 2 Chainz)
 2013: ”Dope” (mukana Rick Ross)
 2013: ”For the Road” (mukana Chris Brown)
 2013: ”Show You” (mukana Future)
 2013: ”Throw It Up”
 2013: ”Wait for a Minute (mukana Justin Bieber)
 2014: ”Hookah” (mukana Young Thug)
 2015: ”Make It Work”
 2015: ”40 Mill”
2016:  ”Cash money”
2018: ”Taste” (mukana Offset)
2018: ”SWISH”
2018: ”DIP” (mukana Nicki Minaj)
2019: ”Floss in the Bank”
2019:  ”Goddamn”
2019: ”Haute” (mukana J Balvin & Chris Brown)

Lähteet

Aiheesta muualla 
 Viralliset sivut 

Yhdysvaltalaiset hip hop -artistit
Amerikanvietnamilaiset
Vuonna 1989 syntyneet
Elävät henkilöt
Michael Jackson: The Experience

Michael Jackson: The Experience on Michael Jacksonin musiikkiin ja kappaleisiin perustuva videopeli. Sen lisensoi Triumph International ja kehitti sekä julkaisi Ubisoft. Peli julkaistiin 23. marraskuuta 2010 Wii-, PlayStation Portable- ja Nintendo DS -konsoleille ja 12. huhtikuuta 2011 Xbox 360- ja PlayStation 3 -konsoleille. Peliä kehitetään myös uuden sukupolven Nintendo 3DS- ja PlayStation Vita -käsikonsoleille.

Kappalelista 

 Wii-konsolin versiossa Money-kappaleen väitetään virheellisesti kuuluvan vuonna 1997 julkaistuun Blood on the Dance Floor -levyyn, vaikka pelissä esiintyvä versio ei ole remix vaan HIStory: Past, Present and Future, Book I alkuperäisversio.

Lähteet 

Michael Jackson
Vuoden 2010 videopelit
Musiikkipelit
Tanssipelit
Xbox 360 -pelit
PlayStation 3 -pelit
Wii-pelit
PlayStation Portable -pelit
Nintendo DS -pelit
Nintendo 3DS -pelit
PlayStation Vita -pelit
Ubisoft
Lehtoritvasammalet

Lehtoritvasammalet (Amblystegium) on palmikkosammalten lahkoon kuuluva suku. Suomessa esiintyy ainoastaan yksi sukuun kuuluva laji, lehtoritvasammal (Amblystegium serpens). Aiemmin sukuun kuuluneita lajeja on siirretty muihin sukuihin, mm. tammukansammalten (Hygroamblystegium) sukuun.

Lähteet
Brett James Gladman

Brett James Gladman (s. 19. huhtikuuta 1966) on kanadalainen tähtitieteilijä ja UBC:n täysprofessori fysiikan ja tähtitieteen osastolla Vancouverissa, Brittiläisessä Kolumbiassa.

Tähtitieteilijät
Kanadalaiset tieteilijät
Vuonna 1966 syntyneet
Elävät henkilöt
Ritvasammalet (heimo)

Ritvasammalten heimo (Amblystegiaceae) kuuluu palmikkosammalten lahkoon.

Ritvasammalten heimoon kuuluvat Suomessa esiintyvät suvut
 Alaheimo Cratoneuroideae
 Cratoneuron - sirohuurresammalet
 Palustriella - isohuurresammalet
 Alaheimo Amblystegioideae
 Amblystegium - ritvasammalet
 Campyliadelphus - suippuväkäsammalet
 Campylium - lettoväkäsammalet
 Drepanocladus - luhtasirppisammalet
 Hygroamblystegium - tammukansammalet
 Hygrohypnum - purosammalet
 Leptodictyum - saukonsammalet
 Pseudocalliergon - jalosammalet

Lähteet

Kasviheimot
Danny Alexander

Daniel Grian ”Danny” Alexander (s. 15. toukokuuta 1972 Edinburgh, Skotlanti) on brittiläinen poliitikko, joka oli toinen valtiovarainimisteri vuosina 2010–2015. Hän edusti Britannian alahuoneessa liberaalidemokraatteja vuosina 2005–2015.

Elämä

Nuoruus 
Danny Alexander syntyi Edinburghissa vuonna 1972. Alexanderit asuivat Dannyn varhaislapsuuden Colonsayn saarella, kunnes perhe muutti Invergarryyn. High schoolin Alexander kävi Fort Williamissa.

Opiskelu ja ensimmäiset työt 
Alexander opiskeli Oxfordin yliopistossa filosofiaa, politiikkaa ja taloustiedettä. Hän työskenteli  Skotlannin liberaalidemokraattien, European Movement UK:n ja Britain in Europe -ryhmän tiedotus- ja suhdetoiminnassa. Alexander valittiin vuonna 2003 Cairngormsin kansallispuiston tiedotusvastaavaksi.

Polittinen ura 
Alexander valittiin Britannian parlamentin alahuoneeseen vuonna 2005, ja vuonna 2007 hänestä tuli liberaalidemokraattien työ- ja eläkeasioiden varjoministeri. Alexander jätti tehtävän kesäkuussa 2008 keskittyäkseen uuteen asemaansa liberaalidemokraattijohtaja Nick Cleggin kabinettipäällikkönä.

Alexander valittiin vuonna 2010 uudestaan alahuoneeseen. Hän johti vaaleja seuranneissa hallitusneuvotteluissa liberaalidemokraattien ryhmää. Neuvottelut johtivat liberaalidemokraattien ja Konservatiivipuolueen koalitioon. Alexander sai alkujaan paikan Skotlanti-ministerinä, mutta toukokuussa 2010 hänet siirrettiin toiseksi valtiovarainministeriksi David Lawsin eron jälkeen.

Alexander menetti parlamenttipaikkansa vuoden 2015 vaaleissa Drew Henrylle. Liberaalidemokraatit menettivät varsinkin Skotlannin pohjoisosissa asemiaan epäsuositun koalitiohallituksen takia, eikä Alexander saanut tarpeeksi kannatusta uudistaakseen paikkansa.

Lähteet

Aiheesta muualla
Danny Alexanderin virallinen sivusto 
Danny Alexanderin Twitter-sivusto

Brittiläiset poliitikot
Yhdistyneen kuningaskunnan ministerit
Yhdistyneen kuningaskunnan alahuoneen jäsenet
Vuonna 1972 syntyneet
Elävät henkilöt
Cane da presa

Cane da presa on italialainen koirarotu, alkuperäinen 'työtyyppinen' vastine napolinmastiffille.

Alkuperä 
Cane da presa on kotoisin Napolin alueelta. Ennen vuotta 1946 napolinmastiffia, cane da presaa ja cane corsoa ei mitenkään eritelty toisistaan, vaan niitä käytettiin vain kolmena eri nimenä samalle koiralle. Nykyinen napolinmastiffi poikkeaa alkuperäisestä ja onkin nykyään näyttelykoiraksi jalostettu.

Alkuperäisen mastinon (= italiaksi mastiffi) ihailijat ovat perustaneet järjestön joka yrittää koota yhteen ne jäljellä olevat yksilöt jotka vastaavat paremmin vuoden 1946 napolinmastiffin/cane corson/cane da presan rotumääritelmää. Kyseessä on toinen tätä rotua koskeva elvytyshanke.

Lähteet

Aiheesta muualla
Video: Cane da presa meridionale työssään
Cane da presa meridionale
Keskustelupalsta cane da presa meridionalesta (kuvien kera)
Vuoden 1946 napolinmastiffin rotumääritelmä 
Cane da presa meridionale facebookissa kuvien kera

Katso myös
Cane corso
Molossikoira
Napolinmastiffi

Italialaiset koirarodut
FCI:n ulkopuoliset rodut
Mastiffit
Sardinianvinttikoira

Sardinianvinttikoira (Levriero Sardo) eli Cani de Lèpori on italialainen koirarotu. Se on yksi Italian harvinaisimmista roduista: vain 100 yksilöä on jäljellä eikä rodulle omistautuneita kasvattajiakaan ole kuin muutama.

Ulkonäkö 
Ulkoisesti sardinianvinttikoira muistuttaa faaraoiden hautoihin maalattuja ja veistettyjä kuvia muinaisista egyptiläisistä koirista. Se on kuitenkin esimerkiksi faaraokoiraa kookkaampi ja vankkarakenteisempi. Siitä kaksi eri variaatiota: vaalea ja musta. Säkäkorkeus on 60-65 cm ja paino 20-25 kg.

Alkuperä 
Rodun alkuperä on erittäin kaukainen: sen uskotaan kehittyneen jo 1000-luvulla eaa., jolloin foinikialaiset saapuivat Sardiniaan tuoden mahdollisesti koiria mukanaan. Toisen teorian mukaan se olisi kehittynyt vasta myöhemmin, kun karthagolaiset ja puunilaiset rantautuivat saarelle useita vuosisatoja eaa. Navicella di Bulteista on löytynyt rotua esittävä piirros, mikä viittaa siihen että se oli olemassa jo Sardiniassa muinoin asuneiden nuragien aikakaudella. 

Vielä 1970-luvulle asti sardinianvinttikoira oli kotisaarellaan yleinen. Siitä ja sen tulevaisuudesta ei kuitenkaan aktiivisesti huolehdittu, minkä vuoksi se alkoi risteytyä muiden rotujen kanssa ja menettää rotupuhtauttaan. Eläinlääkäri Andrea Sarria haluaisi aloittaa rodun elvyttämisen ja jalostamisen yhteistyössä yliopiston kanssa, ja hän myös toivoo tutkijoiden, kasvattajien ja muiden asiantuntijoiden kokoontuvan yhteen. 

Sassarin yliopiston opettajat ovat jo pitkään tehneet töitä sardinialaisten rotujen pelastamisen eteen. Vuonna 2012 yliopisto oli teettämässä geenitestiä, jonka avulla voitaisiin selvittää sardinianvinttikoiran alkuperä. Sardinian alkuperäisrotujen tutkija Roberto Balìan mielestä tutkimuksen pitäisi ulottua kolmeen eri suuntaan: varmistaa kuinka monta yksilöä tällä hetkellä on olemassa ja selvittää kuinka moni niistä on uroksia ja kuinka moni narttuja; laajentaa historiallisen perimän tutkimusta esim. tutkimalla tarkemmin Santa Gillan arkeologisen alueen terracotta-vinttikoiria; ja sitoutua suojelemaan rotua.

Vaaleita yksilöitä löytyy Ploaghen kaupungista muutamia kymmeniä; mustia puolestaan esiintyy Sulcis-Iglesientessä, sekä muutamilla alueilla Oristanossa ja Campidanossa.

Lähteet

Aiheesta muualla
 Sardinianvinttikoira kuvan kera
 Harvinainen sardinianvinttikoira

Katso myös
Azawakh
Faaraokoira
Ibizanpodenco
Sloughi

Sardinialaiset koirarodut
Vinttikoirat
FCI:n ulkopuoliset rodut
Italialaiset koirarodut
Salibandyn naisten SM-sarja 1988–1989

Kausi 1988–1989 oli ensimmäinen kerta, kun naiset pelasivat Suomen mestaruudesta. Naisten sarjassa oli vain viisi joukkuetta, ja neliotteluisen sarjan voitti jyväskyläläinen Blue Eyes Team (lyh. BET). Hopea ja pronssia ottivat ahvenanmaalaiset BGD ja VÅSC.

Lähteet

Aiheesta muualla 
 Naisten salibandyliiga 

Salibandyliigan kaudet
Salibandysarjojen kausi 1988–1989
Päävyöhykkeen komeetta

Päävyöhykkeen komeetat tai asteroidivyöhykkeen komeetat ovat komeettamaista aktiivisuutta osoittavia jäisiä kappaleita, jotka kiertävät Aurinkoa Marsin ja Jupiterin välisellä pääasteroidivyöhykkeellä ja joiden radat ovat vyöhykkeen asteroideille tyypillisiä eli ympyrämäisiä, ja ratojen inklinaatio eli kaltevuus on pieni. Näiden taivaankappaleiden, joista ainakin osa luokitellaan sekä pikkuplaneetoiksi että komeetoiksi, uskotaan syntyneen asteroidivyöhykkeellä, eli ne eivät ole joutuneet radoillensa Aurinkokunnan ulko-osista. Poikkeuksena on kuitenkin P/2008 R1 (Garradd), jonka rata ei ole vakaa yli 20 miljoonan vuoden ajan. Tämä tarkoittaa, ettei P/Garradd ole todennäköisesti syntynyt nykyisillä sijoillaan, sillä sen radan ikä on paljon Aurinkokunnan noin 4,6 miljardin vuoden ikää lyhyempi.  

Päävyöhykkeen komeetat saattavat olla Maan veden lähde, sillä tavallisten komeettojen veden koostumuksen on todettu eroavan Maan veden koostumuksesta. Päävyöhykkeen komeettojen lisäksi myös joissain aktiivisuutta osoittamattomissa asteroideissa, kuten Themiksessä, tiedetään olevan jäätä. Myös suurimmassa asteroidissa, kääpiöplaneetta Cereksessä, epäillään olevan paljon jäätä. 133P/Elst-Pizarro (7968 Elst-Pizarro) ja 176P/LINEAR (118401 LINEAR) kuuluvat Themiksen kanssa Themis-ryhmään, joka on syntynyt suuremman pikkuplaneetan hajotessa törmäyksen seurauksena noin 1,0–2,5 miljardia vuotta sitten. 

P/2010 A2 (LINEAR) luokiteltiin aluksi päävyöhykkeen komeetaksi, mutta nykyään sen uskotaan olevan melko äskettäin tapahtunut kahden päävyöhykkeen asteroidin yhteentörmäys, joka on irrottanut ainetta selvinneestä kappaleesta. Myös 596 Scheilan komeettaa muistuttanut käyttäytyminen on todennäköisesti vain törmäyksen irrottamaa ainetta eikä Scheilakaan ole oikea päävyöhykkeen komeetta.

Päävyöhykkeen komeettoja 
 133P/Elst-Pizarro / 7968 Elst-Pizarro 
 176P/LINEAR / 118401 LINEAR 
 238P/Read, entinen P/2005 U1 (Read)
 P/2008 R1 (Garradd)
 P/2010 R2 (La Sagra)

Lähteet 
 Main-Belt Comets 
 Main-Belt Comets May Have Been Source Of Earths Water 
 http://star.pst.qub.ac.uk/~hhh/mbplot_ae.gif 
 IAU Minor Planet Center: Dual-Status Objects 
 Ice confirmed on an asteroid  
More Water ‘Out There:’ Ice Found on Asteroid 
Water Ice Discovered on Asteroid for First Time 
 Differentiation of the asteroid Ceres as revealed by its shape 
 Near-infrared mapping and physical properties of the dwarf-planet Ceres 
Hubble Sees Suspected Asteroid Collision  
Suspected Asteroid Collision Leaves Trailing Debris 

Komeetat
St John’s College (Oxford)

St John’s College on yksi Oxfordin yliopiston 38 collegesta. Sen perusti vuonna 1555 Sir Thomas White, rikas lontoolainen kauppias.

St John’s College on nimetty Johannes Kastajan mukaan, toisin kuin Cambridgen yliopiston St John’s College, joka on nimetty evankelista Johanneksen mukaan.

Kuuluisia alumneja
Tony Blair, Yhdistyneen kuningaskunnan pääministeri
Edmund Campion, katolinen marttyyri
Robert Graves, kirjailija ja runoilija
Jethro Tull, maanviljelystieteen pioneeri
Stephen Wolfram, matemaatikko

Lähteet

Aiheesta muualla

Oxfordin yliopisto
Östen Undén

Bo Östen Undén (25. elokuuta 1886 Karlstad, Värmlannin lääni – 14. tammikuuta 1974) oli ruotsalainen lakimies ja poliitikko. 

Vuosina 1917–1920 hän oli valtioneuvos ja myös 1932–1936. Oikeusministerinä hän oli 1920, ulkoasiainministerinä 1924–1926 ja 1945–1962. Ruotsin valtiopäivillä hän istui vuosina 1934–1965.

Vuonna 1946 hän oli Ruotsin vt. pääministerinä vajaan viikon ajan Per Albin Hanssonin kuoleman jälkeen kunnes Tage Erlander valittiin uudeksi pääministeriksi.

Lähteet 
 Östen Undén, Anteckningar I-II, utgivna genom Karl Molin för Kungl. Samfundet för utgivande av handskrifter rörande Skandinaviens historia.
 Uno Willers, "Undén, Östen", Svenska Män och Kvinnor Del 8 (Tukholma 1955)
 Tage Erlander, Samtal med Arvid Lagercrantz, 1960-talet (Tukholma 1982), s. 185
 Gunnar Adler-Karlsson, Funktionssocialism (1967)
 Olof Rydbeck, I maktens närhet, (1990)

Ruotsin pääministerit
Ruotsin ulkoministerit
Vuonna 1886 syntyneet
Vuonna 1974 kuolleet
Axel Pehrsson-Bramstorp

Axel Alarik Pehrsson-Bramstorp, ennen Axel Alarik Pehrsson (19. elokuuta 1883 Öja, Malmöhusin lääni – 19. helmikuuta 1954 Lilla Isie) oli ruotsalainen poliitikko.

Bramstorp oli maalainen Skånesta, ja hän oli Ruotsin pääministerinä muutaman kuukauden 1936. Vuonna 1937 hän lisäsi maalaispaikan nimen sukunimeensä, Bramstorp. Jo vuonna 1929 hänet valittiin eduskuntaan. Hän oli maalaisliiton puheenjohtajana vuosina 1934–1949. 

Bramstorpin hallitus kaatui jo muutaman kesäkuukauden jälkeen, ja siksi sitä kutsutaan "lomahallitukseksi". Per Albin Hanssonin hallituksessa hän oli maatalousministerinä.

Lähteet 
Axel Pehrsson-Bramstorp: Per Albin. Vännen, arbetskamraten, hedersmannen. Medéns Förlag 1948
 J. Bjärsdal, Bramstorp: Bondeledare, kohandlare, brobyggare (1992)
Lotta Gröning: Pehrsson-Bramstorp, i serien Sveriges statsminministrar under 100 år, Bonniers 2010, ISBN 978-91-0-011990-4

Ruotsin pääministerit
Ruotsalaisten puolueiden puheenjohtajat
Vuonna 1883 syntyneet
Vuonna 1954 kuolleet
Tievatupaskynsikäs

Tievatupaskynsikäs (Lyophyllum shimeji) on leveä tai kupera laakealakkinen harmaalakkinen sienilaji.  Nuorten yksilöiden  lakki kaartuu reunoilta alaspäin rullalle.  Heltat ovat hermaanvalkoiset tai kermanväriset. Jalka on pullea, valkoinen tai harmaanvaalea.  Jalan muoto muistuttaa herkkutattia, ja onkin paras tuntomerkki tämän sienen erottamiseksi musta kynsikäs. tai malikkalajeista. Sieni kasvaa myös pienempinä ryhminä kuin lähisukulaisensa tuhkatupaskynsikäs  ja tummatupaskynsikäs, ja sen heltat ovat harvemmassa kuin sukulaislajeilla. .

Sieni on Aasiassa suosittu ruokasieni, ja 2000-luvulla sitä löydettiin myös Ruotsin  ja Suomen Lapista.

Lähteet 

Kynsikkäät
Vision of Love

'Vision of Love" on yhdysvaltalaisen laulajan Mariah Careyn esikoisalbumilta Mariah Carey ensimmäisenä julkaistu single. Sen ovat kirjoittaneet Carey itse ja Ben Margulies, ja tuottaneet Rhett Lawrence ja Narada Michael Walden. ”Vision of Love” nousi ensimmäisellä listaviikollaan Yhdysvaltojen Billboard Hot 100 -singlelistan sijalle 73 ja nousi sijalle yksi yhdeksän viikkoa myöhemmin. Se pysyi listan kärjessä neljän viikon ajan. Single oli kymmenen parhaan joukossa myös Isossa-Britanniassa, Australiassa, Irlannissa, Alankomaissa, Kanadassa ja Uudessa-Seelannissa.

Kappaleet 
 Vision of Love
 Someday

Aiheesta muualla 
 Discogs

Vuoden 1990 kappaleet
Mariah Careyn kappaleet
The Poseidon Adventure (vuoden 2005 elokuva)

The Poseidon Adventure on Paul Gallicon romaaniin perustuva toimintaseikkailuelokuva, joka on tehty vuonna 2005. Vuonna 1972 on tehty samanlainen elokuva nimeltä S/S Poseidonin seikkailu (The Poseidon Adventure, 1972).

Juoni 

Elokuva kertoo luksusristeilyaluksesta nimeltä S/S Poseidon, joka on matkalla Etelä-Afrikasta Sydneyyn mukanaan 136 000 matkustajaa. Laivalle tulee lisäksi rikollisjoukko, joka tuo lastina oluttynnyreitä, jotka ovatkin tyhjiä. Agentti Mike Rogo (Adam Baldwin) seuraa Poseidonilla tapahtuvia asioita ja rikollisjoukkoa siltä varalta, ettei satu mitään ikäviä tilanteita. Lopuksi rikolliset räjäyttävät laivaan ison reiän, josta tulvii vettä laivaan, minkä seurauksena Poseidon hiljalleen uppoaa mereen.

Pääosissa

Aiheesta muualla 
 
 

Yhdysvaltalaiset romaaneihin perustuvat elokuvat
Yhdysvaltalaiset seikkailuelokuvat
Yhdysvaltalaiset toimintaelokuvat
Vuoden 2005 yhdysvaltalaiset elokuvat
Yhdysvaltalaiset televisioelokuvat
John Putchin ohjaamat elokuvat
Yhdysvaltalaiset uudelleenfilmatisoinnit
Elokuvat merenkulusta
Love Takes Time

Love Takes Time on yhdysvaltalaisen pop- ja R&B-laulajan Mariah Careyn kappale. Sen ovat kirjoittaneet Carey ja Ben Margulies. ”Love Takes Time” julkaistiin Careyn esikoisalbumin toisena singlenä syksyllä vuonna 1990. Kappale menestyi hyvin Yhdysvalloissa ja Kanadassa, ja se oli niissä singlelistojen sijalla yksi. Yhdysvaltojen Billboard Hot 100 -listalla se oli neljänkymmenen parhaan joukossa seitsemäntoista viikon ajan, ja RIAA antoi sille kultalevyn.

Kappaleet

Ison-Britannian single 
 Love Takes Time
 Vanishing

Euroopan maxi-single 
 Love Takes Time
 Sent from Above
 Vanishing

Maailmanlaajuinen single 
 Love Takes Time
 Sent from Above

Mariah Careyn kappaleet
Vuoden 1990 kappaleet
La Roux (albumi)


La Roux on englantilaisen electropop-yhtye La Rouxin ensimmäinen studioalbumi, joka julkaistiin 29. kesäkuuta 2009.

Suurin osa kappaleista on laulaja Elly Jacksonin ja kosketinsoittaja Ben Langmaidin kirjoittamia.

Kappaleet

Arvostelut 
 Metacritic: 67/100
 AllMusic: 
 Pitchfork Media: 7.0/10
 Rolling Stone:

Lähteet

Aiheesta muualla 
 La Rouxin viralliset internetsivut
 La Roux discogs.com -sivustolla

Vuoden 2009 esikoisalbumit
Brittiläiset popalbumit
Brittiläiset elektronisen musiikin albumit
Brittiläiset synthpop-albumit
Balgarski barak

Balgarski barak (, Balgarski Barak) on bulgarialainen koirarotu. Se on karkeakarvainen metsästyskoira. FCI ei ole hyväksynyt sitä, mutta Bulgarian Kennelklubi sen sijaan on. Bulgariassa oli vuonna 2011 noin 300–358 yksilöä.

Ulkonäkö
Balgarski barak on keskikokoinen ajokoira. Rotumääritelmän mukaan sen runko on tasapainoinen, voimakas ja suorakaiteen muotoinen. Karvapeite on eri sävyisen keltaisenpunertava, keltainen tai tummanpunertava. Se voi olla yksivärinen tai rungon keskiosassa voi olla harmaata tai mustaharmaata. Vähäiset valkoiset laikut tarkasti rajatuilla alueilla sallitaan. Sallittu säkäkorkeus on uroksilla 53–58 cm (keskiarvo 56,5 cm) ja nartuilla 48–53 cm (keskiarvo 53 cm). Paino vaihtelee uroksilla 23–27 kg:n (keskiarvo 24 kg) ja nartuilla 19–22 kg:n (keskiarvo 22 kg) välillä.

Luonne ja käyttäytyminen
Balgarski barakilla on tasapainoinen hermojärjestelmä. Se on uskollinen omistajalleen ja suhtautuu epäluuloisesti vieraisiin. Sillä on eloisa, vahva metsästysvaisto. Koska se metsästää sekä suurta että pientä riistaa, sillä on hyvä hajuaisti ja suuntavaisto.

Alkuperä
Balgarski barak on hyvin vanha rotu, eikä tiedetä tarkkaan, milloin se jalostettiin. Jotkut uskovat, että bulgaarit saapuivat maahan koirien kanssa, jotka muistuttivat nykyistä rotua. Ottomaanit toivat myös mukanaan metsästyskoiria, jotka auttoivat nykyisen rodun luomisessa.

Katso myös
Bosanski ostrodlaki gonic barak

Lähteet

Aiheesta muualla
Rotumääritelmä 

Bulgarialaiset koirarodut
FCI:n ulkopuoliset rodut
Ajokoirat
Virkby skola

Virkby skola on Lohjalla sijaitseva ruotsinkielinen ala-asteen koulu. Koulussa on luokat 1-6 kolmessa perusopetusryhmässä, joissa yhteensä on 59 oppilasta.

Lähteet

Lohjan peruskoulut
Suomen ruotsinkieliset peruskoulut
Esko Aho (laulaja)

Esko Aho, oikealta nimeltään Esko Rönkkö, on suomalainen levylaulaja, joka teki yhden pitkäsoiton JP-musiikille vuonna 1987. Rönkkö asuu nykyisin (v. 2010) Iisalmessa.

Diskografia
 Esko Aho (JP-musiikki 1987)

Lähteet
 Levy: Jarmo Jylhä lauluntekijä levytyksiä vuosilta 1968–2010 levykansi

Aiheesta muualla
 Kotisivut
 

Suomalaiset laulajat
Syntymävuosi puuttuu
Elävät henkilöt
Money for Nothing (Dire Straitsin kappale)

Money for Nothing on brittiläisen Dire Straits -yhtyeen kappale ja single vuoden 1985 menestysalbumilta Brothers in Arms. Kappale nousi muun muassa Yhdysvaltain Billboard 200 -listan ykköseksi kolmen viikon ajaksi ja voitti Grammyn parhaasta duon tai ryhmän laulusuorituksesta. Sting vierailee kappaleessa laulaen pääasiassa taustoja.

Taustaa ja nauhoitus
Kappale sai alkunsa, kun yhtyeen laulaja-kitaristi Mark Knopfler kuuli newyorkilaisessa tavaratalossa asioidessaan työntekijöiden valittavan työstään samalla, kun katsoivat Music Televisionia. Knopfler kirjoitti kappaleen saman tien istuen samojen työntekijöiden esille panemassa keittiönäyttelyssä. Monet laulussa kuultavista fraaseista ovat täsmälleen samoja, jotka Knopfler henkilökunnan suusta kuuli.

”Money for Nothing” äänitettiin Montserratissa. The Police -yhtyeessä kuuluisuuteen noussut Sting oli saarella lomalla ja saapui studioon yhtyeen avuksi. Vastustuksestaan huolimatta hänen nimensä merkittiin kappaleen tekijätietoihin, koska hänen levy-yhtiönsä olisi voinut vaatia kappaleesta tekijänoikeuskorvauksia. Levy-yhtiön mielestä kappale muistutti hyvin paljon Stingin kirjoittamaa The Police -kappaletta ”Don't Stand So Close to Me”.

Kappaleessa on käytetty yhtyeelle epätyypillisen paljon kitarasäroä, mikä saa sen lähentelemään tyylillisesti hard rockia. Yhtye tavoitteli tällä ZZ Top -soundia. Knopfler soitti Gibson Les Paul Junior -kitaraa kytkettynä Laney-vahvistimeen.

Musiikkivideo
Kappaleen musiikkivideo oli yksi ensimmäisistä, joissa käytettiin tietokoneanimaatiota. Siinä esiintyvillä hahmoilla oli alun perin tarkoitus olla enemmän yksityiskohtia, kuten nappeja paidoissaan, mutta budjetti ei riittänyt tähän. Videon ohjasi Steve Barron, joka on ohjannut myös muun muassa A-ha-yhtyeen ”Take on Me” -kappaleen musiikkivideon.

Videolla esiintyy kaksi muutakin musiikkivideota. Unkarilainen poppibändi Első Emelet ja heidän videonsa "Állj, Vagy Lövök!" ("Seis tai ammun!") esiintyy kuvitteellisen bändin "First Floor" videona "Baby, Baby" toisessa säestössä (első emelet on "ensimmäinen kerros" unkariksi, ja kappaleen levy-yhtiön nimenä on "Magyar Records"). Toinen video on täysin kuvitteellisen "Ian Person Bandin" esittämä "Sally". Ensimmäisen videon kuvitteellinen levy on "Turn Left" ja toisen "Hot Dogs". Toisen videon levy-yhtiö on "Rush Records" ja se kuvattiin Kalastajanlinnakkeessa Budapestissä.

Video palkittiin vuoden 1986 MTV Video Music Awardsissa parhaana musiikkivideona. Se oli myös ensimmäinen video, joka näytettiin MTV Europella. Kyseinen ensimmäinen lähetys tapahtui 1. elokuuta 1987, kuusi vuotta sen jälkeen, kun alkuperäinen MTV oli aloittanut Yhdysvalloissa.

Kappaleet
A-puoli

B-puoli

Lähteet

Aiheesta muualla
 Dire Straits - Money For Nothing YouTubessa 

Dire Straitsin kappaleet
Vuoden 1985 kappaleet
Prahanrottakoira

Prahanrottakoira (Pražský Krysařík) on tšekkiläinen koirarotu. Se on kääpiökoira, jota nähdään harvoin kotimaansa ulkopuolella. Vuonna 2019 FCI päätti hyväksyä sen viralliseksi roduksi.

Ulkonäkö
Kallo on pyöristynyt ja otsapenger selvästi erottuva. Silmät ovat pyöreät, keskikokoiset ja tummat (sävyltään karvapeitteen väriin soveltuvat). Korvat ovat pystyt, kolmiomaiset ja asennoltaan hieman sivulle viistot. Säkäkorkeus vaihtelee 21–23 cm välillä; 1 cm poikkeus suuntaan tai toiseen sallitaan. Ihannepaino on 2,6 kg.

Rodusta on kaksi eri muunnosta: lyhytkarvainen ja pitkäkarvainen. Ensiksi mainitun karvapeite on lyhyttä ja kiiltävää, jälkimmäisellä vastaavasti on hapsut korvissa, raajoissa ja hännässä.

Yleisin väritys on musta punaruskein merkein eli black&tan, joka on myös rodun alkuperäinen väri kuten myös keltainen väri, jota kuitenkin esiintyy paljon vähemmän. Muita värejä: ruskea punaruskein merkein eli brown&tan, sininen merkein eli blue&tan, violetti merkein eli lilac&tan, keltainen, punainen ja sekä merle jossa erikseen vielä sininen- eli bluemerle ja ruskea- eli brownmerle.

Luonne ja käyttäytyminen

Prahanrottakoira on erittäin aktiivinen, valpas ja eloisa. Se on hellä ja älykäs. Se on vieraita kohtaan varautunut, mutta aina perhettään kohtaan rakastava. Se voi olla pieni, mutta kuitenkin erittäin mukava työkoira jolle sopii moni laji: agility, freestyle, tottelevaisuuskoulutus, jäljestys jne. Hajuaisti on hyvin kehittynyt ja koira on edelleen suurenmoinen rotanpyydystäjä. Sillä on korkea saalisvietti ja se jahtaa mielellään oravia, rottia, hiiriä ja pesukarhuja.

Alkuperä

Prahanrottakoiraa pidettiin kuninkaallisten palatsien koristeena keskiajalla. Myöhemmin maallikot käyttivät sitä rotanpyydystäjänä. Sitä on kasvatettu ajalta ennen Puolan kuningasta Boleslav II:ta (1058–1080) lähtien. Hän oli rodun suuri ihailija ja hänellä itselläänkin oli kaksi jotka oli tuotu Böömistä.

Sanotaan että prahanrottakoira alkoi menettää suosiotaan 19. vuosisadalla kun kääpiöpinseristä tuli laajalle levinnyt. Se koki kuitenkin uudelleensyntymisen 1980-luvulla tšekkien ja slovakkien alettua kasvattaa sitä jälleen.

Terveys
Luuvauriot ovat yleisiä pienen koon takia. Myös patellaluksaatio (lumpion sijoiltaanmeno), joka on yleistä pienillä roduilla, on mahdollinen. Myös maitohampaat voivat jäädä kiinni, jolloin ne tulee poistaa, jotta myöhemmät ongelmat hampaiden kanssa vältettäisiin. Rotu elää yleensä 12–14-vuotiaaksi.

Katso myös
Englanninkääpiöterrieri
Kääpiöpinseri
Venäjäntoy

Lähteet

Aiheesta muualla

 prazsky-krysarik.cz
 Prazsky Krysarik club of Sweden
 prazsky-krysarik page
 Prazsky krysarik Rotumääritelmä
 Prague Ratters (tšekki, englanti)
 http://www.Prazsky-Krysarik.dk

SKL 9 Seura- ja kääpiökoirat
Kääpiökoirat
FCI 9 Seurakoirat ja kääpiökoirat
Tšekkiläiset koirarodut
Seulonnan keskeiset artikkelit
Isohuurresammalet

Isohuurresammalet (Palustriella) on palmikkosammalten lahkoon kuuluva suku. Suomessa esiintyy kolme suvun lajia.

Suomessa esiintyvät isohuurresammallajit 
 Palustriella commutata – isohuurresammal
 Palustriella decipiens – pohjanhuurresammal
 Palustriella falcata – sirppihuurresammal

Elinympäristö
Huurresammalet kasvavat kalkkipitoisissa lähteiköissä. Ne ovat siksi Suomessa harvinaisia.

Lähteet

Ritvasammalet (heimo)
Tammukansammalet

Tammukansammalet (Hygroamblystegium) on palmikkosammalten lahkoon kuuluva lehtisammalsuku. Suomessa esiintyy neljä suvun lajia. Näitä lajeja on joskus pidetty ritvasammalten sukuun kuuluvina.

Suomessa esiintyvät tammukansammallajit 
 Hygroamblystegium fluviatile – koskisammakonsammal (koskitammukansammal)
 Hygroamblystegium humile – luhtasammakonsammal (pikkutammukansammal)
 Hygroamblystegium tenax – suippusammakonsammal (suipputammukansammal)
 Hygroamblystegium varium – notkosammakonsammal (kalkkitammukansammal)

Lähteet

Ritvasammalet (heimo)